Полицейлердің жалақысы өседі
"Полицейлердің жалақысы өседі" | "https://abai.kz/post/142496"
TITLE: Полицейлердің жалақысы өседі
URL: https://abai.kz/post/142496
META: "Полицейлердің жалақысы өседі" | "https://abai.kz/post/142496"
DATE: 08.11.2021
AUTHOR(s): Abai.kz
TOTAL WORDS: 101
TEXT: 2023 жылға дейін полицейлердің жалақысы кезең-кезеңімен 50-ден 90 пайызға дейін көтеріледі. Бұл туралы Ішкі істер министрі Ерлан Тұрғымбаев айтты. Үкімет сағатында министр полиция қызметкерлерінің жалақысы төмен екенін атап өтті. 2019 жылдан бастап Ішкі істер министрлігі қызметкерлердің жалақысын кезең-кезеңімен көтеруді бастады. 2023 жылға дейін сержанттың жалақысы 81-ден 101 мың теңгеге дейін, ал лейтенанттың жалақысы 130-дан 174 мың теңгеге дейін өседі. Сондай-ақ ол полицейлердің әлеуметтік кепілдіктері жақсарып келе жатқанын айтты: енді полиция қызметкерлері де әскерилер сияқты пәтер ала алады. Полиция қызметкерлерінің 72 пайызы жеңілдіктер мен преференцияларды пайдаланады. Қаза тапқан полицейлердің отбасыларына да көмек көрсетілуде. Ішкі істер министрлігін реформалау 2018 жылы басталған болатын. Abai.kz
